૨૪- ૦૩- ૨૦૧૭ ના સવારે ૧૧:૩૦ વાગ્યે પ્રથમ વખત વ્યાસ ફેમિલી દીકરા આકાશ સાથે તેમના ઘરે તેની દીકરી ધ્વનિ ને જોવા આવ્યા હતા. તેમના ફેમિલી ફ્રેન્ડ ભગવાનભાઇ મેહતા તેમની સાથે આવ્યા હતા. આકાશ અને તેનો પરિવાર વર્ષોથી અમદાવાદ સ્થિત એક અતિધનાઢ્ય પરિવાર માંથી આવતા હતા.પહેલી નઝરે ગમી જાય તેવો ઊંચો, ગોરો, આકર્ષક દેહ ધરાવતો આકાશ કોઈ મોડેલ કે ફિલ્મી હીરો થી ઉણો ઉતરે એવો ન હતો.લંડન થી mba કાર્ય બાદ આકાશ તેના ફેમિલી બિઝનેસ ટેક્સટાઇલ માં એક વર્ષ પહેલા જ જોડાયો હતો.અવિનાશભાઈ પોતે ૨૦ વર્ષ થી કેમિકલ ના બિઝનેસ માં સક્રિય હતા, અને ફેમિલી સાથે વડોદરા માં એક નાના પરંતુ સુંદર બંગલો માં રહેતા હતા.તેમનો પરીવાર ૨૫ વર્ષ પહેલા વડોદરા સ્થાયી થયો હતો.ઘરમાં તેની પત્ની આનંદીબેન, દીકરો કૌશલ અને દીકરી ધ્વનિ હતા.સિંગલ ફેમિલી હોવાથી અને પૈસે-ટકે સુખી હોવાથી તેમણે તેમના બાળકો ને લાડ કોડ થી ઉછેર્યા હતા.દીકરો કૌશલ ૧૨ સાયન્સ માં મુંબઈમાં હોસ્ટેલમાં રહી ને અભ્યાસ કરતો હતો...અને દીકરી ધ્વનિ કોલેજ માં કેમિકલ એન્જીનીયરીન્ગ પૂરું કરીને mba કરતી હોવાથી અમદાવાદ માં રહી ને અભ્યાસ કરી રહી હતી.ધ્વનિ સુંદર હતી અને ભણવામાં હોશયાર હતી.દીકરી ૨૧ વર્ષ ની થાય એટલે સ્વાભાવિક છે કે પિતા ને દીકરી ના લગ્ન ની ચિંતા સતાવે.આમ પણ તેમના પરિવાર સિવાય તેમનું પોતાનું નજીક નું કોઈ સંબંધી ન હતું.એક પિતા તરીકેના ફર્ઝ્ ને બરાબર સમજીને તેઓ ઘણા સમય થી સારા સંબંધો ની શોધ માં હતા.તેમણે ઘણી જગ્યાએ દીકરી ધ્વનિ ના બાયોડેટા મોકલી જોયા હતા.અને સંબંધ અંગે વાત ચલાવી હતી.